Dansul dragonilor
Pe 3 martie 2011, editorul a anunțat că romanul - deși nefinalizat la acea dată - va fi lansat oficial pe 12 iulie 2011. Martin a afirmat că acest anunț diferă de precedentele, proclamând o dată reală, spre deosebire de celelalte. Pe 12 martie el a dezvăluit că manuscrisul neterminat a depășit în lungime "Iureșul săbiilor", devenind cel mai mare volum al seriei. Pe 27 martie a anunțat că manuscrisul a depășit 1.600 de pagini,&lt;ref name="http://grrm.livejournal.com/204875.html"&gt;&lt;/ref&gt; iar pe 27 aprilie 2011 s-a anunțat oficial că Martin a terminat "Dansul dragonilor". După aproape o lună, pe 20 mai 2011, Martin a mai anunțat că, după introducerea în roman a modificărilor solicitate de staff-ul editorului și de prieteni, precum și după propria sa revizuire (pentru a elimina elementele inutile), manuscrisul a ajuns la 1.510 pagini, volumul coborând pe locul doi ca lungime în cadrul seriei, după "Iureșul săbiilor". Totuși, romanul nu a fost finalizat pentru publicarea pe 12 iulie, așa cum s-a anunțat anterior.